ПРОТОКОЛ № 26
ОТ ЗАСЕДАНИЕ НА
КОМИСИЯТА ПО АТЕСТИРАНЕТО И КОНКУРСИТЕ
КЪМ ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ,
ПРОВЕДЕНО НА 28.07.2026 г.
/чрез видеоконферентна връзка/


Присъстват: Огнян Дамянов, Стефан Петров, Евгени Иванов, Светлана Бошнакова, Наталия Василева, Малина Ачкаканова, Нели Златкова, Радосвета Раева, Симона Попова, Стелиана Кожухарова, Павел Колмаков.

Отсъства: Пламен Найденов.

На заседанието присъстват: Мария Василева – директор на дирекция „Атестиране, конкурси и кадрова дейност на прокурори и следователи”, Анелия Иванова – началник отдел „Конкурси на прокурори и следователи” и Полина Петкова – началник отдел „Атестиране на прокурори и следователи“

Протоколирал: Любка Стоименова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия на Висшия съдебен съвет

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

ВКЛЮЧВА следните допълнителни точки в дневния ред на Комисията по атестиране и конкурси към Прокурорската колегия на Висшия съдебен съвет, за разглеждане: т. 13 - т. 18 

РАЗНИ

1. Процедура за преназначаване на 1 (един) магистрат по реда на чл. 194, ал. 1. от ЗСВ от Следствения отдел в Софийска градска прокуратура във Военно-окръжна прокуратура – София, открита с решение на Прокурорската колегия на Висшия съдебен съвет по протокол № 24 от 15.07.2026 г.
След проведено гласуване с вдигане на ръка и при обявения резултат 11 гласа „за“ и 0 гласа „против“

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

1.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, на основание чл. 194, ал. 1 от ЗСВ, ДА ЗАКРИЕ 1 (една) щатна длъжност „младши следовател" в Следствения отдел в Софийска градска прокуратура и ДА РАЗКРИЕ 1 (една) щатна длъжност „младши следовател" във Военно-окръжна прокуратура - София, считано от датата на встъпване в длъжност на преназначения магистрат.

1.2. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕНАЗНАЧИ, на основание чл. 194, ал. 1 от ЗСВ, Павел Йорданов Стоев – младши следовател в Следствения отдел в Софийска градска прокуратура, на длъжност „младши следовател" във Военно-окръжна прокуратура - София, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от 10.08.2026 г.
Мотиви: Процедурата за преназначаване на 1 (един) младши следовател по реда на чл. 194, ал. 1 от ЗСВ от Следствения отдел в Софийска градска прокуратура във Военно-окръжна прокуратура - София, открита с решение на Прокурорската колегия на Висшия съдебен съвет по протокол № 24/15.07.2026 г., т. 17.1., е проведена съобразно изискванията на ЗСВ и Правилата за преместване по реда на чл. 194 от ЗСВ. Съгласно указанията на Колегията, за решението за откриване на процедурата, както и за възможността за участие в нея, са уведомени всички младши следователи в Следствения отдел в Софийска градска прокуратура, като в указания 7-дневен срок е постъпило 1 (едно) заявление за преместване от младшия следовател Павел Йорданов Стоев. 
Въз основа на горното, съобразявайки изложените в заявлението на магистрата мотиви, Комисията счита, че са налице всички предпоставки за финализиране на процедурата по чл. 194, ал. 1 от ЗСВ чрез закриване на 1 (една) щатна длъжност „младши следовател" в Следствения отдел в Софийска градска прокуратура и разкриване на 1 (една) щатна длъжност „младши следовател" във Военно-окръжна прокуратура - София, както и преназначаване на подалия заявление магистрат - Павел Йорданов Стоев, от Следствения отдел в Софийска градска прокуратура във Военно-окръжна прокуратура – София.

1.3. Решенията по т. 1.1. и т. 1.2. могат да се обжалват пред Върховен административен съд, в 14-дневен срок от съобщаването им.

1.4. Внася предложенията в заседанието на Прокурорската колегия на Висшия съдебен съвет, насрочено за 05.08.2026 г., за разглеждане и произнасяне.

2. Молба от магистрат за откриване на процедура за преназначаване по реда на чл. 194, ал. 1 от ЗСВ.
След проведено гласуване с вдигане на ръка и при обявения резултат 11 гласа „за“ и 0 гласа „против“

Прокурорската колегия на Висшия съдебен съвет е сезирана с молба от Любомир Манолов Георгиев – прокурор в Районна прокуратура – Шумен, с искане за преназначаване, на основание чл. 194, ал. 1 от ЗСВ, на длъжност „прокурор“ в Районна прокуратура - Разград. Магистратът излага причини от личен и професионален характер,
За установяване на основателността за откриване на процедура по реда на чл. 194, ал. 1 от ЗСВ, Комисията по атестирането и конкурсите към Прокурорската колегия на Висшия съдебен съвет (Комисията) извърши обстойно изследване на кадровото състояние на двата органа на съдебната власт. 
Районна прокуратура - Разград разполага с 13 (тринадесет) щатни магистратски длъжности, разпределени, както следва:
· 1 (една) свободна длъжност „административен ръководител“;
· 2 (две) заети длъжности „заместник на административния ръководител“;
· 8 (осем) заети длъжности „прокурор“, като през месец февруари 2027 г. предстои освобождаване от длъжност на 1 (един) прокурор, на основание чл. 165, ал. 1 от ЗСВ.;
· 2 (две) длъжности „младши прокурор“ – едната от които е заета от младши магистрат, встъпил в длъжност на 01.07.2026 г. след успешно завършване на 9-месечния курс на обучение в Националния институт на правосъдието, а другата е разкрита с решение на Пленума на Висшия съдебен съвет по протокол № 1/21.01.2026 г. и обявена на конкурса за младши прокурори, обявен с решение по протокол № 2/28.01.2026 г. на Прокурорската колегия на Висшия съдебен съвет.
Към настоящия момент в Районна прокуратура – Шумен са налице 18 (осемнадесет) щатни длъжности, разпределени, както следва: 1 (една) свободна длъжност „административен ръководител“, 	2 (две) заети длъжности „заместник на административния ръководител“, 12 (дванадесет) длъжности „прокурор“, от които 11 заети и една вакантна, както и 3 (три) заети длъжности „младши прокурор“. 
Преди да бъде открита процедура по чл. 194, ал. 1 от ЗСВ, следва да бъде установена необходимост от кадрово обезпечаване на прокуратурата, за която се отчита висока натовареност, с разкриване на нови щатни магистратски длъжности и съответно намаляване щатната численост на друга прокуратура, с установена ниска натовареност. В конкретния случай, е налице условие за намаляване щатната численост на Районна прокуратура – Шумен, тъй като натовареността му е по-ниска от средната, съобразно статистическите данни, а именно: натовареност по щат – 2,45, при средна за страната – 2,51; Същевременно в Районна прокуратура - Разград се отчита натовареност, която да обуслови увеличаването на щатната численост на прокурорите в органа, а именно натовареност по щат – 2,71, при средна за страната – 2,51. От извършения до момента анализ, Комисията счита, че е налице основание за откриване на процедура по реда на чл. 194, ал. 1 от ЗСВ, тъй като обезпечаването на Районна прокуратура - Разград ще е за сметка на орган с натовареност под средната за страната и това няма да доведе до затруднения в дейността му, което е смисъла на процедурата.
Въз основа на горното, 

КОМИСИЯТА ПО АТЕСТИРАНЕТО И КОНКУРСИТЕ
Р Е Ш И:

2.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОТКРИЕ процедура за преназначаване на 1 (един) прокурор по реда на чл. 194, ал. 1 от ЗСВ от Районна прокуратура – Шумен в Районна прокуратура - Разград.
2.1.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, на основание чл. 194, ал. 1 от ЗСВ, ДА УКАЖЕ на административния ръководител на Районна прокуратура – Шумен, че следва надлежно (с отразяване на дата и полагане на подпис от съответния прокурор) да уведоми прокурорите в органа за решението на Прокурорската колегия на Висшия съдебен съвет и за възможността в 7-дневен срок от получаването му да подадат заявления с мотиви за преназначаване по реда на чл. 194, ал. 1 от ЗСВ в Районна прокуратура - Разград. 

2.2. Внася предложенията в заседание на Прокурорската колегия на Висшия съдебен съвет, насрочено на 05.08.2026 г., за разглеждане и произнасяне.

3. Предложение за поощряване на Ивайло Василев Иванов – прокурор на Районна прокуратура - Кюстендил.
След проведено гласуване с вдигане на ръка и при обявения резултат 11 гласа „за“ и 0 гласа „против“

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

3.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПООЩРИ, на основание чл. 303, ал. 2, т. 2, б. „а” и ал. 3, т. 1, във връзка с чл. 304, ал. 1 от ЗСВ, Ивайло Василев Иванов – прокурор в Районна прокуратура – Кюстендил, с ранг „прокурор във ВКП“, с отличие „личен почетен знак първа степен - златен“ и парична награда в размер на 770 (седемстотин и седемдесет) евро, за проявен висок професионализъм, безупречно и образцово изпълнение на служебните задължения и високи нравствени качества.

3.2. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ВЪЗЛОЖИ на дирекция „Международна дейност, връзки с обществеността и протокол“ организацията по поканата, с оглед връчване на отличието на последното заседание на Прокурорската колегия на Висшия съдебен съвет през месец септември 2026 г.

3.3. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ решението по т. 3.1. да се предостави на Комисия „Бюджет и финанси“, по компетентност.

3.4. Внася предложенията в заседание на Прокурорската колегия на Висшия съдебен съвет, насрочено за 05.08.2026 г., за разглеждане и произнасяне.

4. Предложение от административния ръководител на Районна прокуратура - Кюстендил за освобождаване на Ивайло Василев Иванов от заеманата длъжност „прокурор“ в Районна прокуратура - Кюстендил, на основание чл. 165, ал. 1, т. 1 от ЗСВ. 
След проведено гласуване с вдигане на ръка и при обявения резултат 11 гласа „за“ и 0 гласа „против“

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

4.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОСВОБОДИ, на основание чл. 160, във връзка с чл. 165, ал. 1, т. 1 от ЗСВ, Ивайло Василев Иванов от заеманата длъжност „прокурор“ в Районна прокуратура - Кюстендил, с ранг „прокурор във ВКП“, считано от 25.08.2026 г.

4.2. ВНАСЯ предложението в заседанието на Прокурорската колегия на Висшия съдебен съвет, насрочено за 05.08.2026 г., за разглеждане и произнасяне.

5. Предложение от временно изпълняващия функциите „главен прокурор“ на Република България за командироване на Емил Цветанов Галипонов – прокурор в Апелативна прокуратура – София във Върховна касационна прокуратура.
След проведено гласуване с вдигане на ръка и при обявения резултат 11 гласа „за“ и 0 гласа „против“

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

5.1. ИЗРАЗЯВА ПОЛОЖИТЕЛНО СТАНОВИЩЕ, на основание чл. 147 от ЗСВ, за командироването на Емил Цветанов Галипонов – прокурор в Апелативна прокуратура – София във Върховна касационна прокуратура. При издаването на заповедта за командироване следва да се съобрази предвидения 6-месечен срок в разпоредбата на чл. 147, ал. 4 от ЗСВ, а именно същият да не бъде надвишаван в рамките на 2026 г.

5.2. Решението да се изпрати на Върховна касационна прокуратура за сведение.

6. Решение № 7865 от 13.07.2026 г. по административно дело № 2579/2026 г. по описа на Върховния административен съд.
След проведено гласуване с вдигане на ръка и при обявения резултат 11 гласа „за“ и 0 гласа „против“

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

6.1.ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОТЛОЖИ, на основание чл. 30, ал. 8, във връзка с ал. 9, т. 2 от ЗСВ, произнасянето по заявлението на Любомир Цанков Русев – прокурор в Софийска градска прокуратура, за повишаване в длъжност „прокурор“ във Върховна касационна прокуратура, на основание чл. 193, ал. 6 от ЗСВ, до встъпването в длъжност на новоизбраните членове на Висшия съдебен съвет.

6.2. Внася предложението в заседанието на Прокурорската колегия на Висшия съдебен съвет, насрочено на 05.08.2026 г., за разглеждане и произнасяне.
7. Извлечение от протокол № 27 от заседание на Комисия „Бюджет и финанси“ към Пленума на Висшия съдебен съвет, проведено на 15.07.2026 г., относно изготвяне на проектобюджет на Висшия съдебен съвет за 2027 г. и бюджетни прогнози за 2028 г. и 2029 г.
След проведено гласуване с вдигане на ръка и при обявения резултат 11 гласа „за“ и 0 гласа „против“

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

7.1. ПРИЕМА информация относно изготвяне на проектобюджет на Висшия съдебен съвет за 2027 г. и бюджетни прогнози за 2028 г. и 2029 г., в областта на дейностите, свързани с атестиране и конкурси на прокурори и следователи.

7.2. Изпраща изготвената информация, ведно с приложенията на Комисия „Бюджет и финанси" към Пленума на Висшия съдебен съвет, по компетентност.

ЕДИННИ ФОРМУЛЯРИ

8. Извънредно атестиране на Мария Йорданова Михайлова – заместник на административния ръководител – заместник-окръжен прокурор на Окръжна прокуратура – Стара Загора, изпълняващ функциите „административен ръководител – окръжен прокурор“ на Окръжна прокуратура – Стара Загора.
След проведено гласуване с вдигане на ръка и при обявения резултат 11 гласа „за“ и 0 гласа „против“

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

8.1. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА" на  Мария Йорданова Михайлова – заместник на административния ръководител – заместник-окръжен прокурор на Окръжна прокуратура – Стара Загора, изпълняващ функциите „административен ръководител – окръжен прокурор“ на Окръжна прокуратура – Стара Загора.

8.2. ПРЕДОСТАВЯ, на основание чл. 205, ал. 1 от ЗСВ, на Мария Йорданова Михайлова – заместник на административния ръководител – заместник-окръжен прокурор на Окръжна прокуратура – Стара Загора, изпълняващ функциите „административен ръководител – окръжен прокурор“ на Окръжна прокуратура – Стара Загора, изготвената комплексна оценка от атестирането, за запознаване.

9. Извънредно атестиране на Кирил Петров Киряков – заместник на административния ръководител – заместник-районен прокурор на Районна прокуратура – Шумен, изпълняващ функциите „административен ръководител – районен прокурор“ на Районна прокуратура – Шумен.
След проведено гласуване с вдигане на ръка и при обявения резултат 11 гласа „за“ и 0 гласа „против“

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

9.1. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА" на  Кирил Петров Киряков – заместник на административния ръководител – заместник-районен прокурор на Районна прокуратура – Шумен, изпълняващ функциите „административен ръководител – районен прокурор“ на Районна прокуратура – Шумен.

9.2. ПРЕДОСТАВЯ, на основание чл. 205, ал. 1 от ЗСВ, на  Кирил Петров Киряков – заместник на административния ръководител – заместник-районен прокурор на Районна прокуратура – Шумен, изпълняващ функциите „административен ръководител – районен прокурор“ на Районна прокуратура – Шумен, изготвената комплексна оценка от атестирането, за запознаване.

10. Извънредно атестиране на Веселин Йорданов Гангалов – административен ръководител – окръжен прокурор на Окръжна прокуратура – Сливен.
След проведено гласуване с вдигане на ръка и при обявения резултат 11 гласа „за“ и 0 гласа „против“

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

10.1. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА" на  Веселин Йорданов Гангалов – административен ръководител – окръжен прокурор на Окръжна прокуратура – Сливен.

10.2. ПРЕДОСТАВЯ, на основание чл. 205, ал. 1 от ЗСВ, на  Веселин Йорданов Гангалов – административен ръководител – окръжен прокурор на Окръжна прокуратура – Сливен, изготвената комплексна оценка от атестирането, за запознаване.

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

11. Предложение от административния ръководител на Районна прокуратура – Бургас за повишаване на Виолета Здравкова Ангелова – прокурор в Районна прокуратура – Бургас, на място в по-горен ранг „прокурор в ОП“. 
След проведено гласуване с вдигане на ръка и при обявения резултат 11 гласа „за“ и 0 гласа „против“

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

11.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПОВИШИ, на основание чл. 234 от ЗСВ, Виолета Здравкова Ангелова – прокурор в Районна прокуратура – Бургас, на място в по-горен ранг „прокурор в ОП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

11.2. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ решението по т. 11.1., ведно с извлечение от решение на Пленума на Висшия съдебен съвет по протокол № 1/22.01.2026 г., т. 9, да се изпрати на Виолета Здравкова Ангелова – прокурор в Районна прокуратура – Бургас. 

11.3. ВНАСЯ предложенията в заседанието на Прокурорската колегия на Висшия съдебен съвет, насрочено за 05.08.2026 г., за разглеждане и произнасяне.

12. Заявление от Марина Иванова Лачева-Николова – следовател в Следствен отдел в Софийска градска прокуратура, за повишаване на място в по-горен ранг „следовател в НСлС“.
След проведено гласуване с вдигане на ръка и при обявения резултат 11 гласа „за“ и 0 гласа „против“

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

12.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПОВИШИ, на основание чл. 234 от ЗСВ, Марина Иванова Лачева-Николова – следовател в Следствен отдел в Софийска градска прокуратура, на място в по-горен ранг „следовател в НСлС“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

12.2. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ решението по т. 12.1., ведно с извлечение от решение на Пленума на Висшия съдебен съвет по протокол № 1/22.01.2026 г., т. 9, да се изпрати на Марина Иванова Лачева-Николова – следовател в Следствен отдел в Софийска градска прокуратура. 

12.3. ВНАСЯ предложенията в заседанието на Прокурорската колегия на Висшия съдебен съвет, насрочено за 05.08.2026 г., за разглеждане и произнасяне.

ДОПЪЛНИТЕЛНИ ТОЧКИ

ЕДИННИ ФОРМУЛЯРИ

13. Извънредно атестиране на Владимир Валентинов Николов – прокурор в Окръжна прокуратура – Плевен.
След проведено гласуване с вдигане на ръка и при обявения резултат 11 гласа „за“ и 0 гласа „против“

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

13.1. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА" на Владимир Валентинов Николов – прокурор в Окръжна прокуратура – Плевен.

13.2. ПРЕДОСТАВЯ, на основание чл. 205, ал. 1 от ЗСВ, на Владимир Валентинов Николов – прокурор в Окръжна прокуратура – Плевен, изготвената комплексна оценка от атестирането, за запознаване.

РАЗНИ

14. Молба за командироване на Виолета Здравкова Ангелова – прокурор в Районна прокуратура – Бургас в Районна прокуратура – Елин Пелин. 
След проведено гласуване с вдигане на ръка и при обявения резултат 11 гласа „за“ и 0 гласа „против“

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

14.1. ИЗРАЗЯВА ПОЛОЖИТЕЛНО СТАНОВИЩЕ, на основание чл. 147 от ЗСВ, за командироването на Виолета Здравкова Ангелова – прокурор в Районна прокуратура – Бургас в Районна прокуратура – Елин Пелин. При издаването на заповедта за командироване, следва да се съобрази предвидения 6-месечен срок в разпоредбата на чл. 147, ал. 4 от ЗСВ, а именно същият да не бъде надвишаван в рамките на 2026 г.

14.2. Решението да се изпрати на Върховна касационна прокуратура за сведение.

15. Молба за командироване на Росица Христова Чернева – прокурор в Софийска градска прокуратура във Върховна касационна прокуратура.
След проведено гласуване с вдигане на ръка и при обявения резултат 11 гласа „за“ и 0 гласа „против“


КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

15.1. ИЗРАЗЯВА ПОЛОЖИТЕЛНО СТАНОВИЩЕ, на основание чл. 147 от ЗСВ, за командироването на Росица Христова Чернева прокурор в Софийска градска прокуратура във Върховна касационна прокуратура. При издаването на заповедта за командироване, следва да се съобрази предвидения 6-месечен срок в разпоредбата на чл. 147, ал. 4 от ЗСВ, а именно същият да не бъде надвишаван в рамките на 2026 г.

15.2. Решението да се изпрати на Върховна касационна прокуратура за сведение.

ПОЛУЧЕНА ЧАСТ IX НА ЕФ – БЕЗ ВЪЗРАЖЕНИЕ

16. Извънредно атестиране на Ивайло Володиев Илиев – прокурор в Окръжна прокуратура – Кюстендил.
След проведено гласуване с вдигане на ръка и при обявения резултат 11 гласа „за“ и 0 гласа „против“

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

16.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 2 от ЗСВ, извънредно атестиране на Ивайло Володиев Илиев – прокурор в Окръжна прокуратура – Кюстендил.

16.2. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Ивайло Володиев Илиев – прокурор в Окръжна прокуратура – Кюстендил.

16.3. ВНАСЯ предложенията в заседанието на Прокурорската колегия на Висшия съдебен съвет, насрочено за 05.08.2026 г., за разглеждане и произнасяне.

17. Извънредно атестиране на Емил Иванов Павлов – прокурор в Окръжна прокуратура – Кюстендил.
След проведено гласуване с вдигане на ръка и при обявения резултат 11 гласа „за“ и 0 гласа „против“

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

17.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 2 от ЗСВ, извънредно атестиране на Емил Иванов Павлов – прокурор в Окръжна прокуратура – Кюстендил.

17.2. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Емил Иванов Павлов – прокурор в Окръжна прокуратура – Кюстендил.

17.3. ВНАСЯ предложенията в заседанието на Прокурорската колегия на Висшия съдебен съвет, насрочено за 05.08.2026 г., за разглеждане и произнасяне.

РАЗПРЕДЕЛЯНЕ НА ПРЕПИСКИ

18. Разпределяне на преписки по открити процедури за атестиране по докладчици.
След проведено гласуване с вдигане на ръка и при обявения резултат 11 гласа „за“ и 0 гласа „против“

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

18.1. При спазване принципа на случайния подбор, разпределя по докладчици преписките по открити процедури за атестиране на магистрати, както следва:

	№
	Съдебен орган 
	Магистрат
	Длъжност
	ДОКЛАДЧИК

	1
	ОСлО-ОП-Варна
	Стелиан Антонов Кралев
	завеждащ 
Окръжен следствен отдел
	Стефан Петров








ПРЕДСЕДАТЕЛ НА КОМИСИЯТА 
ПО АТЕСТИРАНЕТО И КОНКУРСИТЕ КЪМ 
ПРОКУРОРСКАТА КОЛЕГИЯ НА ВСС: /П/

ОГНЯН ДАМЯНОВ 

[bookmark: _GoBack]
